ประกาศกรมอุตุนิยมวิทยา ฉบับที่ 20 เมื่อเวลา 22.00 น. พายุโซนร้อน “ปาบึก” (PABUK)
ประกาศกรมอุตุนิยมวิทยา ฉบับที่ 20 เมื่อเวลา 22.00 น. พายุโซนร้อน “ปาบึก” (PABUK) มีศูนย์กลางอยู่บริเวณอำเภอช้างกลาง จังหวัดนครศรีธรรมราช ความเร็วลมสูงสุดใกล้ศูนย์กลางประมาณ 65 กิโลเมตรต่อชั่วโมง พายุนี้กำลังเคลื่อนตัวทางทิศตะวันตกค่อนทางเหนือเล็กน้อยอย่างช้าๆ คาดว่าพายุนี้จะเคลื่อนเข้าปกคลุมบริเวณจังหวัดสุราษฎร์ธานีและจะอ่อนกำลังลงในระยะต่อไปลักษณะเช่นนี้ให้เกิดฝนตกเป็นบริเวณกว้างและมีฝนตกหนักถึงหนักมากหลายพื้นที่ ขอให้ประชาชนระมัดระวัง อาจเกิดน้ำท่วมฉับพลันและน้ำป่าไหลหลาก โดยเฉพาะในเวลากลางคืนในวันที่ 4 มกราคม 2562 จะมีฝนตกหนักกับหนักมากหลายพื้นที่กับมีลมแรงบริเวณจังหวัดประจวบคีรีขันธ์ ชุมพร สุราษฎร์ธานี นครศรีธรรมราช พัทลุง ระนอง พังงา ภูเก็ต กระบี่ตรัง และจังหวัดสตูลในวันที่ 5 มกราคม 2562 จะมีฝนตกหนักหนักมากหลายพื้นที่มีลมแรงบริเวณจังหวัดเพชรบุรี ประจวบคีรีขันธ์ ชุมพร สุราษฎร์ธานี นครศรีธรรมราช พัทลุง ระนอง พังงา ภูเก็ต กระบี่ และจังหวัดตรังสำหรับคลื่นลมบริเวณอ่าวไทยและทะเลอันดามันจะมีกำลังแรง   โดยอ่าวไทย มีคลื่นสูง 3 - 5 เมตร  ส่วนทะเลอันดามันมีคลื่นสูง 2 - 3 เมตร ขอให้ประชาชนที่อาศัยที่ชายฝั่งภาคใต้ตะวันออกระวังอันตรายจากลมแรงและคลื่นลมแรงที่พัดเข้าหาฝั่งชาวเรือควรงดการเดินเรือจนถึงวันที่ 5 มกราคม 2562ขอให้ประชาชนติดตามข้อมูลข่าวอากาศและประกาศเตือนภัยได้ที่เว็บไซต์กรมอุตุนิยมวิทยา หรือสายด่วนพยากรณ์อากาศ 1182 ได้ตลอด 24 ชั่วโมง